pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัด สธ.แจงผู้ติดเชื้อโควิดสูงขึ้นอยู่ในการคาดการณ์ ผู้ป่วยหนักและเสียชีวิตคงตัว ยังต้องเข้มมาตรการต่อเนื่อง
วันศุกร์ที่ 4 กุมภาพันธ์ 2565
ปลัด สธ.แจงผู้ติดเชื้อโควิดสูงขึ้นอยู่ในการคาดการณ์ ผู้ป่วยหนักและเสียชีวิตคงตัว ยังต้องเข้มมาตรการต่อเนื่อง
ปลัดกระทรวงสาธารณสุขเผยผู้ติดเชื้อโควิดเพิ่มขึ้นอยู่ในการคาดการณ์ กทม. ปริมณฑล จังหวัดท่องเที่ยวมีแนวโน้มสูงขึ้น แต่ผู้ป่วยอาการหนักและเสียชีวิตยังคงตัว เตียงรักษามีเพียงพอ ส่วนคลัสเตอร์ต่างๆ ยังพบต่อเนื่อง ย้ํายังต้องปฏิบัติตามมาตรการป้องกันควบคุมโรค
วันนี้ (4 กุมภาพันธ์ 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวถึงสถานการณ์โควิด 19 ว่าวันนี้ประเทศไทยมีผู้ติดเชื้อรายใหม่9,909 ราย รักษาหายเพิ่ม 7,827 ราย อยู่ระหว่างการรักษา 86,473 ราย จํานวนนี้มีอาการหนัก 516 ราย และใส่เครื่องช่วยหายใจ 105 ราย ส่วนผู้เสียชีวิตรายงาน 22 ราย อัตราเสียชีวิตอยู่ที่ 0.22% ซึ่งจํานวนผู้ติดเชื้อที่เพิ่มขึ้นนั้นอยู่ในการคาดการณ์ พื้นที่ที่มีแนวโน้มเพิ่มขึ้น คือ กทม. ปริมณฑล และจังหวัดพื้นที่นําร่องท่องเที่ยว ส่วนผู้ป่วยอาการหนักและเสียชีวิตยังมีแนวโน้มคงตัว ขณะที่เตียงรักษาพยาบาลมีเพียงพอรองรับ ยืนยันว่าไม่มีการปกปิดและตกแต่งตัวเลขผู้ติดเชื้อ เนื่องจากมีการรายงานเข้ามาตามระบบ
สําหรับการติดเชื้อส่วนใหญ่ยังเป็นตลาดและกิจกรรมการรวมกลุ่มคน ที่มีการรับประทานอาหารและดื่มสุรารวมถึงสถานที่ทํางาน สถานประกอบการ โรงงาน โรงเรียน และค่ายทหาร ทั้งนี้ ยังต้องเน้นมาตรการป้องกันควบคุมโรคทั้งVUCA โดยฉีดวัคซีนตามกําหนด ป้องกันตนเองสูงสุดตลอดเวลา สถานประกอบการดําเนินมาตรการ COVID Free Setting และตรวจ ATK เป็นประจํา อย่างไรก็ตาม ต้องขอย้ําถึงข้อจํากัดของชุดตรวจ ATK เพราะแม้ผลตรวจจะเป็นลบ แต่อาจยังอยู่ในช่วงที่เชื้อไม่มากพอที่จะตรวจเจอ ดังน้ัน แม้จะมีการตรวจ ATK ก่อนเข้างาน ก็ไม่ควรละเลยมาตรการป้องกันตนเอง โดยเฉพาะกิจกรรมที่มีการถอดหน้ากาก รับประทานและดื่มกันเป็นเวลานาน อาจทําให้เกิดความเสี่ยงแพร่โรคได้มากขึ้น
************************************** 4 กุมภาพันธ์ 2565
รัฐบาลไทย-ข่าวทำเนียบรัฐบาล-วธ. มอบรางวัล “คุณธรรมอวอร์ด ปี 2564” ยกย่องคนดีมีพื้นที่ยืน ความดีมีพื้นที่ในสังคม
วันพฤหัสบดีที่ 25 สิงหาคม 2565
วธ. มอบรางวัล “คุณธรรมอวอร์ด ปี 2564” ยกย่องคนดีมีพื้นที่ยืน ความดีมีพื้นที่ในสังคม
วธ. มอบรางวัล “คุณธรรมอวอร์ด ปี 2564” ยกย่องคนดีมีพื้นที่ยืน ความดีมีพื้นที่ในสังคม
วธ. มอบรางวัล “คุณธรรมอวอร์ด ปี 2564” ยกย่องคนดีมีพื้นที่ยืน ความดีมีพื้นที่ในสังคม
วันที่ 25 สิงหาคม 2565 กระทรวงวัฒนธรรม (วธ.) โดยศูนย์คุณธรรม (องค์การมหาชน) จัดพิธีมอบรางวัลคุณธรรมอวอร์ด 2564 เพื่อยกย่องและเชิดชูเกียรติให้แก่บุคคล ชุมชน องค์กร และสื่อ ที่มีผลงานด้านคุณธรรมเป็นที่ประจักษ์แก่สังคมไทย ทั้งนี้ เพื่อตอบโจทย์การขับเคลื่อนแผนการปฏิรูปประเทศด้านวัฒนธรรม กีฬา แรงงาน และการพัฒนาทรัพยากรมนุษย์ และร่วมยกย่องเชิดชูเกียรติให้คนดีมีพื้นที่ยืน และความดีมีพื้นที่ในสังคม โดยได้รับเกียรติจาก นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานมอบรางวัล นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ท่ามกลางสถานการณ์ที่ยากลําบากของสถานการณ์การแพร่ระบาดของโควิด - 19 แต่เรายังได้เห็น “พลังคุณธรรม” ของคนไทยกลุ่มหนึ่ง ที่สะท้อนผ่านผลงานและพฤติกรรม ปรากฏเป็นคุณธรรมด้านต่าง ๆ ทั้งความมีจิตสาธารณะ ความกตัญญู ความซื่อสัตย์ วินัยรับผิดชอบ และความพอเพียง รวมถึงคุณธรรมในด้านอื่น ๆ โดยคุณธรรมต่าง ๆ เหล่านี้ นอกจากจะเป็นเครื่องมือในการประคับประคองสังคมไทยของเราให้เดินหน้าต่อไปได้แล้ว ก็ยังเป็นแรงบันดาลใจให้คนในสังคมให้ต่อสู้ อดทน จนผ่านบททดสอบที่ท้าทายไปได้
รัฐมนตรีว่าการกระทรวงวัฒนธรรม ยังได้กล่าวขอบคุณทุกภาคส่วนและทุกหน่วยงาน ที่ให้ความร่วมมือสนับสนุน และผลักดันการดําเนินงานรางวัลคุณธรรมอวอร์ด ปี 2564 โดยเฉพาะคณะทํางานผู้ทรงคุณวุฒิ รวมถึงทุกฝ่ายที่ได้พร้อมใจกันนําเสนอรายชื่อและผลงาน บุคคล ชุมชน องค์กร และสื่อ เพื่อเข้ารับการพิจารณารางวัล และหวังเป็นอย่างยิ่งว่าทุกท่านจะเป็นกําลังสําคัญ เป็นตัวอย่างของบุคคล ชุมชน องค์กร และสื่อมวลชน เพื่อสรรสร้างสังคมคุณธรรมต่อไป
รศ.นพ.สุริยเดว ทรีปาตี ผู้อํานวยการศูนย์คุณธรรม (องค์การมหาชน) กล่าวถึงกระบวนการดําเนินงาน และการพิจารณารางวัลคุณธรรมอวอร์ด ปี 2564 ว่ามีการเปิดรับการเสนอรายชื่อ ประเภทบุคคล ชุมชนและองค์กร รวมถึงการเสนอผลงานประเภทสื่อ ผ่านกระบวนการคัดสรรโดยคณะกรรมการผู้ทรงคุณวุฒิจากทุกภาคส่วน จนได้รายชื่อและผลงานของผู้เข้ารับรางวัลในประเภทสื่อ (สื่อ 9 สาขา) รวมทั้งสิ้น 26 รางวัล อาทิ ละครเรื่องมนต์รักหนองผักกะแยง, ภาพยนตร์เรื่องไสหัวไป นายส่วนเกิน, บทเพลงคุณธรรมคุณทําได้, รายการคนค้นตน ประเภทบุคคล 125 รางวัล อาทิ พระเทพปัญญาโมลี (วิศิษฏ์ กนฺตสิริ ป.ธ.9), บาทหลวงเอกชัน ชิณโคตร, แพทย์หญิงณัฐกานต์ ชื่นชม และประเภทชุมชนและองค์กร รวมทั้งสิ้น 75 ชุมชน/องค์กร อาทิ มูลนิธิเอสซีจี, โรงพยาบาลค่ายประจักษ์ศิลปาคม , โรงแรมเซ็นทรา บายเซ็นทารา มาริส รีสอร์ท จอมเทียน เป็นต้น สําหรับรายชื่อและผลงานผู้ได้รับการคัดเลือกรางวัลคุณธรรมอวอร์ด ปี 2564 สามารถตรวจสอบได้ที่ https://moralcenter.or.th/ข่าวและกิจกรรม/pr-news/912-news-19-08-65.html
นอกจากนี้ ผู้ที่ได้รับรางวัลคุณธรรมอวอร์ด 2564 ทางศูนย์คุณธรรมจะรวบรวมผลงานและเรื่องราว เพื่อจัดทําสื่อเผยแพร่ขยายผลต่อสาธารณะ ผ่านช่องทางต่าง ๆ และเพื่อเป็นการประกาศยกย่องคุณงามความดี และเชื่อมต่อเรื่องราวความดีเหล่านั้น ผ่าน HallofFameบนแพลตฟอร์มออนไลน์ (www.moralawards.com) เพื่อเป็นช่องทางในการขยายผลความดีต่อไปในอนาคต
รัฐบาลไทย-ข่าวทำเนียบรัฐบาล-รองนายกรัฐมนตรี อนุทิน ชื่นชมศักยภาพ ภาคอีสานอุดมสมบูรณ์ มีศักยภาพสำคัญผลักดันความก้าวหน้าของประเทศ
วันอาทิตย์ที่ 3 เมษายน 2565
รองนายกรัฐมนตรี อนุทิน ชื่นชมศักยภาพ ภาคอีสานอุดมสมบูรณ์ มีศักยภาพสําคัญผลักดันความก้าวหน้าของประเทศ
รองนายกรัฐมนตรี อนุทิน ชื่นชมศักยภาพภาคอีสานอุดมสมบูรณ์ มีศักยภาพสําคัญผลักดันความก้าวหน้าของประเทศพร้อมฝากถึงคนในพื้นที่วางแผนใช้ประโยชน์จากโครงสร้างพื้นฐานที่รัฐบาลลงทุนทั้งทางถนน ทางรางสร้างอาชีพยกระดับรายได้
วันนี้(3เม.ย.65)น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่าเมื่อวันที่1เม.ย. 2565ที่ผ่านมานายอนุทินชาญวีรกูลรองนายกรัฐมนตรีและรมว.สาธารณสุขได้ลงพื้นที่จังหวัดขอนแก่นเพื่อเป็นประธานในพิธีเปิดประชุมวิชาการกัญชาทางการแพทย์เขตสุขภาพที่7พร้อมกับเดินทางไปเป็นประธานในพิธีเปิดอาคารผู้ป่วยนอกอําเภอบ้านไผ่และตรวจราชการทั้งด้านธารณสุขด้านคมนาคมขนส่งในพื้นที่จังหวัดขอนแก่น
รองนายกรัฐมนตรีได้กล่าวกับข้าราชการเอกชนประชาชนในพื้นที่ที่มาต้อนรับระหว่างการลงพื้นที่ว่าภาคตะวันออกเฉียงเหนือหรือภาคอีสานเป็นภูมิภาคที่มีศักยภาพสูงด้วยขนาดพื้นที่และจํานวนประชากรทําให้เป็นทั้งตลาดและที่ตั้งของโรงงานอุตสาหกรรมของผู้ประกอบการกลุ่มต่างๆและขณะนี้ศักยภาพก็สูงขึ้นอีกด้วยโครงสร้างพื้นฐานด้านต่างๆที่รัฐบาลปัจจุบันได้ผลักดันลงทุนทั้งการคมนาคมทางถนนทางอากาศทางรางที่มีทั้งรถไฟทางคู่และกําลังพัฒนารถไฟความเร็วสูงขณะที่เส้นทางการเชื่อมต่อไปยังประเทศเพื่อนบ้านอย่างสปป.ลาวขณะนี้ก็สะดวกมากขึ้นด้วยสะพานมิตรภาพไทย-ลาวที่มีแล้วทั้งหมด4แห่งจากเดิมมีเพียงแห่งเดียวที่จังหวัดหนองคายและขณะนี้อยู่ระหว่างก่อสร้างแห่งที่5ที่จังหวัดบึงกาฬ
ทั้งนี้รองนายกรัฐมนตรียังกล่าวด้วยว่าภาคอีสานได้เปลี่ยนแปลงไปจากอดีตมากเป็นดินแดนที่อุดมสมบูรณ์ไม่แห้งแล้งอีกต่อไปพื้นภูมิภาคที่หล่อเลี้ยงตัวเองได้หล่อเลี้ยงระบบเศรษฐกิจและเป็นส่วนหนึ่งที่ทําให้ประเทศไทยสามารถขยายความก้าวหน้าได้
“ด้วยระบบคมนาคมขนส่งการสาธารณสุขการปกครองส่วนท้องถิ่นที่รัฐบาลได้กระจายออกไปทําให้ขณะนี้ภาคอีสานเป็นภาคที่มีศักยภาพสูงที่มุกดาหารและนครพนมการค้าชายแดนไม่ต่ํากว่าปีละ2แสนล้านหนองคายไม่ต่ํากว่า5แสนล้านส่วนที่บึงกาฬถ้าเปิดใช้สะพานมิตรภาพไทย-ลาวแห่งที่5 ก็น่าจะไม่ต่ํากว่าปีละ5หมื่นล้านที่สําคัญคือนครพนมเลยร้อยเอ็ดสกลนครหนองคายอุดรธานีบึงกาฬขอนแก่นมีถนน4เลน6เลนเชื่อมต่อกันหมดฉะนั้นพี่น้องประชาชนต้องบอกตัวเองลูกหลานหุ้นส่วนให้เตรียมคิดได้แล้วว่าเราจะใช้ประโยชน์ในการประกอบอาชีพยกระดับรายได้จากระบบคมนาคมขนส่งที่เจริญก้าวหน้าขึ้นเครือข่ายจํานวนมากได้อย่างไร”รองนายกรัฐมนตรีกล่าว
-------
รัฐบาลไทย-ข่าวทำเนียบรัฐบาล-นายกฯ มอบ “นิชา”รองเลขาธิการนายกรัฐมนตรี เป็นผู้แทนแสดงความยินดีกับ นพ.ยงฯ ในโอกาสได้รับรางวัลนักเวชศาสตร์ป้องกันดีเด่นระดับชาติ
วันศุกร์ที่ 18 มีนาคม 2565
นายกฯ มอบ “นิชา”รองเลขาธิการนายกรัฐมนตรี เป็นผู้แทนแสดงความยินดีกับ นพ.ยงฯ ในโอกาสได้รับรางวัลนักเวชศาสตร์ป้องกันดีเด่นระดับชาติ
นายกฯ มอบ “นิชา”รองเลขาธิการนายกรัฐมนตรี เป็นผู้แทนแสดงความยินดีกับ นพ.ยงฯ ในโอกาสได้รับรางวัลนักเวชศาสตร์ป้องกันดีเด่นระดับชาติ
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันที่ 17 มีนาคม พ.ศ. 2565 พลเอก ประยุทธ์ จันทร์โอชา นายกรัฐมนตรีมอบหมายรองเลขาธิการนายกรัฐมนตรีฝ่ายบริหาร (นางนิชา หิรัญบูรณะ ธุวธรรม) นําแจกันดอกไม้มอบแสดงความยินดีแก่ ศาสตราจารย์นายแพทย์ยง ภู่วรวรรณ หัวหน้าศูนย์เชี่ยวชาญเฉพาะทางด้านไวรัสวิทยาคลินิก คณะแพทยศาสตร์ จุฬาลงกรณ์มหาวิทยาลัย ณ ตึก สก. ชั้น 9 โรงพยาบาลจุฬาลงกรณ์ ในโอกาสที่ได้รับรางวัลนักเวชศาสตร์ป้องกันดีเด่นระดับชาติ โดยเข้ารับรางวัลจาก ศ.เกียรติคุณ นพ.เกษม วัฒนชัย องคมนตรี ในพิธีเปิดการประชุมวิชาการ ประจําปี 2564 เรื่อง “การควบคุมป้องกันโรคเชื้อไวรัสโคโรนา 2019” จัดโดยสมาคมเวชศาสตร์ป้องกันแห่งประเทศไทย กรมสนับสนุนบริการคุณภาพ กรมสุขภาพจิต และกรมควบคุมโรค เมื่อวันอาทิตย์ที่ 13 มีนาคม 2565 ณ ห้องประชุมชั้น 9 กรมสนับสนุนบริการคุณภาพ กระทรวงสาธารณสุข
รัฐบาลไทย-ข่าวทำเนียบรัฐบาล-รัฐบาลแก้ปัญหา “แม่วัยใส” ได้ผล! อัตราท้องไม่พร้อมลดลง พร้อมเปิดจองสิทธิรับยาคุมกำเนิดฟรี! ผ่านแอปฯ “เป๋าตัง”
วันอาทิตย์ที่ 28 สิงหาคม 2565
รัฐบาลแก้ปัญหา “แม่วัยใส” ได้ผล! อัตราท้องไม่พร้อมลดลง พร้อมเปิดจองสิทธิรับยาคุมกําเนิดฟรี! ผ่านแอปฯ “เป๋าตัง”
.....
หลังจากที่หน่วยงานต่าง ๆ ร่วมกันแก้ไขปัญหา “แม่วัยใส” ตามนโยบายรัฐบาล ภายใต้ พ.ร.บ.การป้องกันและแก้ไขปัญหาการตั้งครรภ์ในวัยรุ่น พ.ศ. 2559 นั้น พบว่า
.
อัตราการท้องไม่พร้อมในกลุ่มแม่วัยใส กลุ่มอายุ 15 - 19 ปี เหลืออยู่ที่ 25 ต่อ 1,000 ประชากร จากเดิมเมื่อปี 62 อยู่ที่ 31 ต่อ 1,000 ประชากร, กลุ่มอายุ 10 - 14 ปี เหลืออยู่ที่ 0.9 ต่อ 1,000 ประชากร จากเดิมปี 62 อยู่ที่ 1.1 ต่อประชากร 1,000
.
นอกจากนี้ ข้อมูลปี 64 พบว่านักเรียนนักศึกษาที่ตั้งครรภ์สามารถเข้าเรียนต่อในสถานศึกษาเพิ่มขึ้น 33.8% จากเดิมเพียง 13.7% และ ผู้ที่โดนให้ออก หยุดเรียน หรือลาออก ลดลงเหลือ 36.1% จากเดิมที่มีมากถึง 53.5%
.
รัฐบาลยังคงเดินหน้าขับเคลื่อนการคุมกําเนิดอย่างต่อเนื่อง เพื่อป้องกันการตั้งครรภ์ในกลุ่มที่ไม่พร้อมโดยเฉพาะในวัยรุ่น และมีเป้าหมายว่า ปี 70 กลุ่มอายุ 15 - 19 ปี ลดเหลือ 15 ต่อ 1,000 ประชากร ส่วนกลุ่มอายุ 10 - 14 ปี ลดเหลือ 0.5 ต่อ 1,000 ประชากร
.
ทั้งนี้ สปสช. ได้ให้บริการแจกยาคุมกําเนิดแก่ผู้หญิงไทยอายุ 15 - 59 ปี ผ่านแอปพลิเคชัน “เป๋าตัง” ย้ําว่า จองสิทธิรับยาฟรี! ครั้งละไม่เกิน 3 แผง คนละไม่เกิน 13 แผงต่อปี โดยให้ไปรับยาที่ร้านยา คลินิก หรือหน่วยบริการใกล้บ้าน
.
ข้อแนะนําอีกประการ คือ การใช้ยาคุมกําเนิดไม่ว่าจะแบบยาเม็ดหรือการฝัง สามารถป้องกันเฉพาะการท้องไม่พร้อม แต่ไม่ได้ป้องกันโรคติดต่อทางเพศสัมพันธ์ ซึ่งขณะนี้มีตัวเลขรายงานว่า พบผู้เป็นโรคติดต่อทางเพศสัมพันธ์เพิ่มขึ้น เนื่องจากละเลยไม่สวมถุงยางอนามัย
.
อ่านเพิ่มเติม คลิกhttps://www.thaigov.go.th/news/contents/details/58456
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.ต่างประเทศ ตั้ง “ศูนย์ช่วยเหลือคนไทยในยูเครน” ณ เมืองลวิฟ ปชช. ติดต่อขอความช่วยเหลือได้ที่ +48-696-642-348 ตลอด 24 ชม.
วันศุกร์ที่ 25 กุมภาพันธ์ 2565
ก.ต่างประเทศ ตั้ง “ศูนย์ช่วยเหลือคนไทยในยูเครน” ณ เมืองลวิฟ ปชช. ติดต่อขอความช่วยเหลือได้ที่ +48-696-642-348 ตลอด 24 ชม.
.....
กระทรวงการต่างประเทศ โดยสถานเอกอัครราชทูต ณ กรุงวอร์ซอ ประเทศโปแลนด์ ออกประกาศ เรื่องการดูแลคนไทยในยูเครนในสถานการณ์ฉุกเฉิน ณ วันที่ 24 ก.พ. 65 ระบุว่า ขณะนี้ได้เร่งประเมินสถานการณ์และดําเนินมาตรการที่เหมาะสมในการดูแลความปลอดภัยของคนไทยในยูเครน จํานวน 253 คน ร่วมกับนายจ้างในเมืองต่าง ๆ โดยตรง
.
ตั้งแต่วันที่ 25 ก.พ. 65 เป็นต้นไป จะมีการตั้ง “ศูนย์ปฏิบัติการช่วยเหลือคนไทยในยูเครน ณ เมืองลวิฟ (โรงแรม Цісар หรือ Tsisar)” เพื่อเป็นที่พักชั่วคราวของคนไทยจากพื้นที่เสี่ยงภัย และเป็นศูนย์ประสานงานกับฝ่ายยูเครนในการช่วยเหลือคนไทย สําหรับเดินทางกลับประเทศโดยเครื่องบินหรือกลับที่อยู่อาศัย ซึ่งขึ้นอยู่กับสถานการณ์ความปลอดภัย ณ ขณะนั้น
.
คนไทยในยูเครนสามารถติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 ได้ตลอด 24 ชม. หรือ E-mail : thaiconsularwarsaw@thaiemb.pl
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ยกเว้นภาษีมูลค่าเพิ่มธุรกิจ Data Center หนุนไทยเป็น Digital Hub ของภูมิภาค
วันศุกร์ที่ 1 กรกฎาคม 2565
ยกเว้นภาษีมูลค่าเพิ่มธุรกิจ Data Center หนุนไทยเป็น Digital Hub ของภูมิภาค
วันพฤหัสบดีที่ 30 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเดินหน้าส่งเสริมการลงทุนด้านดิจิทัล โดยอนุมัติหลักการ ร่าง พ.ร.ฎ.ออกตามความในประมวลรัษฎากรว่าด้วยการยกเว้นภาษีมูลค่าเพิ่ม ร้อยละ 7 แก่ผู้ประกอบกิจการศูนย์ข้อมูล หรือ Data Center ที่ให้บริการพื้นที่เก็บข้อมูลอิเล็กทรอนิกส์ผ่านเครือข่ายอินเทอร์เน็ต บริการเช่าพื้นที่ เซิร์ฟเวอร์ และอุปกรณ์ที่เกี่ยวข้องเพื่อใช้ในการจัดเก็บ ประมวลผล และเชื่อมต่อข้อมูลทางอิเล็กทรอนิกส์ผ่านทางเครือข่ายอินเทอร์เน็ต คาดว่าจะส่งผลให้มีการลงทุนในกิจการ Data Center ในประเทศไทยได้เพิ่มมากขึ้น ตลอดจนดึงดูดการลงทุนศูนย์ข้อมูลขนาดใหญ่ และกิจการที่เกี่ยวเนื่อง เช่น Cloud Computing ซึ่งเป็นการส่งเสริมให้ประเทศไทยก้าวสู่ยุคเทคโนโลยีเศรษฐกิจดิจิทัลและการเป็นศูนย์กลางดิจิทัลของภูมิภาคได้รวดเร็วยิ่งขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ดีอีเอส เตือนอย่าเชื่อข่าวปลอมอ้างชื่อ ก.ล.ต. ชวนลงทุน
วันเสาร์ที่ 23 เมษายน 2565
ดีอีเอส เตือนอย่าเชื่อข่าวปลอมอ้างชื่อ ก.ล.ต. ชวนลงทุน
ดีอีเอส เตือนอย่าเชื่อข่าวปลอมอ้างชื่อ ก.ล.ต. ชวนลงทุน
โฆษกดีอีเอสฝ่ายการเมืองสรุปสถานการณ์ข่าวปลอมรายสัปดาห์พบมีการอ้างชื่อก.ล.ต.รับรองโฆษณาชวนลงทุนบนเฟซบุ๊กและแบงก์ชาติเปิดบริการสินเชื่อเงินด่วนจูงใจให้คนสนใจจํานวนมากเตือนประชาชนเสพข่าวอย่างรอบคอบควรเช็คให้ชัวร์ก่อนเชื่อและแชร์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่15-21เม.ย. 65โดยศูนย์ต่อต้านข่าวปลอมมีข้อความที่เข้ามาทั้งสิ้น11,726,786ข้อความจากการคัดกรองมีข้อความที่ต้องดําเนินการตรวจสอบ(Verify)จํานวน263ข้อความรวมเรื่องที่ต้องดําเนินการตรวจสอบ126เรื่อง
ทั้งนี้จากการประสานงานเพื่อตรวจสอบกับหน่วยงานที่เกี่ยวข้องได้รับผลการตรวจสอบกลับมาแล้ว60เรื่องโดยพบว่าในจํานวนนี้เป็นข่าวปลอม/บิดเบือนจํานวน20เรื่องครอบคลุมประเด็นข่าวทั้งสุขภาพโควิด-19ข่าวสารราชการและข่าวเชิงนโยบายรวมทั้งข่าวปลอมเรื่องการให้สินเชื่อและชักชวนลงทุนซึ่งสัปดาห์ล่าสุดนี้พบชื่อหน่วยงานที่น่าเชื่อถือถูกนํามาอ้างถึงเพิ่มเติมได้แก่สํานักงานคณะกรรมการกํากับหลักทรัพย์และตลาดหลักทรัพย์(ก.ล.ต.)และธนาคารแห่งประเทศไทยส่งผลให้มีคนหลงเชื่อและติดอยู่ใน10อันดับข่าวที่ได้รับความสนใจมากสุด
สําหรับข่าวปลอมที่มีคนสนใจสูงสุด10อันดับได้แก่อันดับ1ป้องกันโควิด19ด้วยผ้าอนามัยประกบกับหน้ากากอันดับ2รัฐบาลเก็บภาษี30%สําหรับบุคคลที่ไม่มีสามีอันดับ3กินฟ้าทะลายโจร3แคปซูลก่อนออกจากบ้านสามารถป้องกันเชื้อโควิด19ได้12ชม.อันดับ4กรุงไทยเปิดให้ทุกคนยืมเงิน10,000บาทสมัครผ่านบัตรATMที่ตู้ทุกแห่งอันดับ5แพทย์ศิริราชแนะวิธีรักษาโควิด19ด้วยการกินกระเทียม
อันดับ6โฆษณาบนFacebookเชิญชวนลงทุนผลตอบแทนสูงโดยได้รับการรับรองจากสํานักงานก.ล.ต.อันดับ7ดื่มน้ํายางจากกล้วยรักษาโรคกระเพาะและกรดไหลย้อนได้อันดับ8ธปท.ให้บริการสินเชื่อเงินด่วนEpay Cashแบบไม่ต้องมีคนค้ําอันดับ9รัฐบาลเก็บภาษีรถกระบะ2ประตูหรือกระบะแค๊ปเท่า4ประตูและอันดับ10กล้วยสุกช่วยรักษาโรคไมเกรนได้
นางสาวนพวรรณกล่าวว่าขอความร่วมมือทุกภาคส่วนช่วยกันทํางานแก้ไขปัญหาข่าวปลอมและเมื่อประชาชนได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***************
รัฐบาลไทย-ข่าวทำเนียบรัฐบาล-การรถไฟแห่งประเทศไทย พร้อมทดสอบเดินรถ “อุลตร้าแมน” หัวรถจักรดีเซลไฟฟ้าน้องใหม่ของไทย
วันพฤหัสบดีที่ 28 เมษายน 2565
การรถไฟแห่งประเทศไทย พร้อมทดสอบเดินรถ “อุลตร้าแมน” หัวรถจักรดีเซลไฟฟ้าน้องใหม่ของไทย
ก่อนเปิดให้บริการขนส่งสินค้าและขบวนรถเชิงพาณิชย์ทั่วประเทศ
นายเอกรัช ศรีอาระยันพงษ์ ผู้อํานวยการศูนย์ประชาสัมพันธ์ การรถไฟแห่งประเทศไทย(รฟท.) กระทรวงคมนาคม เปิดเผยว่า ตามที่ รฟท. ได้มีการจัดหา และรับมอบรถจักรดีเซลไฟฟ้า (Diesel Electric Locomotive) รุ่นใหม่ น้ําหนักกดเพลา 16 ตัน/เพลา พร้อมอะไหล่ ระยะที่ 1 จํานวน 20 คัน จากกิจการร่วมค้า เอสเอฟอาร์ เมื่อวันที่ 4 กุมภาพันธ์ 2565 ที่ผ่านมา ซึ่งถือเป็นรถจักรดีเซลไฟฟ้ารุ่นล่าสุดของไทยนั้น
ขณะนี้ รฟท. ได้ดําเนินขั้นตอนการตรวจรับ เช็คสภาพความสมบูรณ์ของเครื่องยนต์ อะไหล่ต่างๆ ของรถทั้ง 20 คันเสร็จสิ้นเป็นที่เรียบร้อยแล้ว และเมื่อวันที่ 27 เมษายน 2565 ได้เริ่มทําการทดสอบหัวรถจักรเป็นครั้งแรก โดยใช้ลากจูงขบวนรถโดยสาร 115 คัน ที่มีน้ําหนักประมาณ 1,000 ตัน จากย่านสถานีกลางบางซื่อ - ชุมทางฉะเชิงเทรา ซึ่งผลการทดสอบเป็นไปด้วยความเรียบร้อยดี
ทั้งนี้ รฟท. จะมีการทดสอบอีกครั้ง ในวันที่ 9 พฤษภาคม 2565 โดยใช้ลากจูงขบวนรถสินค้าที่มีน้ําหนัก 2,100 ตัน จากชุมทางศรีราชา - ไอซีดีลาดกระบัง โดยเมื่อทําการทดสอบเสร็จสิ้น รฟท. มีแผนจะนําไปเปิดให้บริการขนส่งสินค้า และเดินขบวนรถเชิงพาณิชย์ (รถทางไกล) ในเส้นทางต่างๆ ทั่วประเทศ อาทิ กรุงเทพ - เชียงใหม่ กรุงเทพ - หนองคาย และกรุงเทพ - สุไหงโกลก เป็นต้น เพื่อทดแทนหัวรถจักรเดิมที่มีอายุการใช้งานมายาวนานรองรับปริมาณผู้โดยสารและการขนส่งสินค้าทั่วประเทศต่อไปสําหรับรถจักรดีเซลไฟฟ้า (Diesel Electric Locomotive) ถือเป็นรถจักรดีเซลไฟฟ้าคุณภาพสูง ทําความเร็วสูงสุดได้ 120 กม./ชม. ผลิตด้วยเทคโนโลยีทันสมัยจากบริษัท ซีอาร์อาร์ซี ซิชูเยียน (CRRC Qishuyan) ผู้ผลิตรถจักรดีเซลชั้นนําของประเทศจีน และใช้เครื่องยนต์ที่ผลิตจากประเทศเยอรมนี มีลักษณะภายในและภายนอกโดดเด่น ทันสมัย ใช้โทนสีแดงสลับเทา จึงได้รับฉายาว่า “อุลตร้าแมน” โดยมีเป้าหมายนําเข้ามาใช้ทดแทนรถจักรเดิมที่มีอายุการใช้งานมายาวนาน และช่วยเสริมศักยภาพการให้บริการแก่ผู้โดยสารและขนส่งสินค้า ตลอดจนรองรับการขยายโครงข่ายรถไฟทางคู่ที่จะเปิดใช้ในอนาคต
“รฟท. มั่นใจว่ารถจักรดีเซลไฟฟ้ารุ่นใหม่นี้ จะเข้ามาช่วยเพิ่มประสิทธิภาพการให้บริการแก่พี่น้องประชาชนได้เป็นอย่างดี เพราะถือเป็นรถจักรที่มีความทันสมัย มีสมรรถนะการใช้งานที่ดีกว่าเดิม ซึ่งช่วยให้ทั้งการขนส่งสินค้าและผู้โดยสารมีความรวดเร็ว ปลอดภัย รวมถึงช่วยสร้างโอกาสในการหารายได้ของการรถไฟฯ และยกระดับศักยภาพการขนส่งทางรางให้กับประเทศไทยได้เป็นอย่างดี”
รัฐบาลไทย-ข่าวทำเนียบรัฐบาล-กรมทางหลวงชนบทเปิดใช้สะพานข้ามลำชี เชื่อมจังหวัดสุรินทร์ - บุรีรัมย์
วันพฤหัสบดีที่ 27 มกราคม 2565
กรมทางหลวงชนบทเปิดใช้สะพานข้ามลําชี เชื่อมจังหวัดสุรินทร์ - บุรีรัมย์
ร่นระยะทาง 21 กิโลเมตร ยกระดับคุณภาพชีวิต บรรเทาความเดือดร้อนให้กับประชาชน ตามนโยบายของรัฐมนตรีว่าการ   กระทรวงคมนาคม
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามลําชี (สะพานท่าสว่าง ชุมแสง) ตําบลท่าสว่าง อําเภอเมือง จังหวัดสุรินทร์ เสร็จสมบูรณ์ เพื่อยกระดับคุณภาพชีวิต บรรเทาความเดือดร้อนให้กับประชาชน ส่งเสริมการคมนาคมขนส่งให้ขยายตัวอย่างมีระบบ เชื่อมโยงระหว่าง อําเภอ ตําบล และหมู่บ้านได้อย่างทั่วถึงอย่างมีประสิทธิภาพ ให้ประชาชนสามารถเดินทางได้อย่างสะดวกรวดเร็วปลอดภัย ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า องค์การบริหารส่วนตําบลท่าสว่างได้ขอรับการสนับสนุนโครงการก่อสร้างสะพานข้ามลําชี ตําบลท่าสว่าง อําเภอเมือง จังหวัดสุรินทร์ เพื่อเชื่อมระหว่างบ้านโคกเพชร ตําบลท่าสว่าง อําเภอเมือง จังหวัดสุรินทร์ กับบ้านหัวช้าง ตําบลชุมแสง อําเภอกระสัง จังหวัดบุรีรัมย์ เป็นการทดแทนสะพานไม้เดิมที่พังเสียหายไม่สามารถสัญจรผ่านได้ ทําให้ประชาชนในพื้นที่ได้รับความเดือดร้อนและความไม่สะดวกในการเดินทาง ทั้งนี้ เพื่อเป็นการบรรเทาความเดือดร้อนให้ประชาชนในพื้นที่ ลดระยะเวลา ลดค่าใช้จ่ายในการเดินทางและขนส่งพืชผลทางการเกษตร เนื่องจากสะพานดังกล่าวสามารถร่นระยะทางได้ประมาณ 21 กิโลเมตร ทช. จึงได้ดําเนินการก่อสร้างสะพานข้ามลําชี (สะพานท่าสว่าง ชุมแสง) โดยก่อสร้างเป็นผิวจราจรแบบคอนกรีตเสริมเหล็ก ยาว 290 เมตร ผิวจราจรกว้าง 9 เมตร พร้อมก่อสร้างถนนแอสฟัลท์ติกคอนกรีตต่อเชื่อมทั้งสองด้าน ผิวจราจรกว้าง 7 เมตร มีทางเท้า ติดตั้งป้ายจราจร ตีเส้นผิวจราจร วางท่อ และปลูกหญ้า ซึ่งปัจจุบันสะพานดังกล่าวได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้าง 93.016 ล้านบาท
รัฐบาลไทย-ข่าวทำเนียบรัฐบาล-รัฐบาลตั้งการ์ดป้องกัน "โอไมครอน" เร่งเดินหน้าฉีดวัคซีนให้ครบ 100 ล้านโดส สร้างภูมิคุ้มกันหมู่ รับการเปิดประเทศ
วันอังคารที่ 30 พฤศจิกายน 2564
รัฐบาลตั้งการ์ดป้องกัน "โอไมครอน" เร่งเดินหน้าฉีดวัคซีนให้ครบ 100 ล้านโดส สร้างภูมิคุ้มกันหมู่ รับการเปิดประเทศ
.....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม ห่วงสถานการณ์การแพร่ระบาดของโควิด-19 ทั่วโลกกลับมาระบาดซ้ํา โดยเฉพาะเชื้อโควิดกลายพันธุ์ ตัวใหม่ "โอไมครอน" ที่ทั่วโลกยังมีความกังวล ที่พบในทวีปแอฟริกาตอนใต้
.
พร้อมสั่งการให้หน่วยงานที่เกี่ยวข้องเฝ้าระวังและกลั่นกรองเป็นพิเศษไม่ให้เชื้อโควิดสายพันธุ์โอไมครอน เข้าประเทศไทยได้ และมีมาตรการห้าม 8 ประเทศ ที่มีการพบและเสี่ยงต่อการแพร่ระบาดของสายพันธุ์ดังกล่าวเดินทางเข้าประเทศไทยแล้วได้แก่ บอตสวานา เอสวาตีนี เลโซโท มาลาวี โมซัมบิก นามิเบีย ซิมบับเว แอฟริกาใต้
.
ขณะเดียวกัน รัฐบาลเร่งเดินหน้าฉีดวัคซีนให้กับทุกคนทุกพื้นที่ ซึ่งสัปดาห์นี้เป็นสัปดาห์แห่งการฉีดวัคซีน สู่เป้าหมาย 100 ล้านโดส และขอเชิญชวนประชาชนเข้ารับการฉีดวัคซีน ร่วมกันสร้างภูมิคุ้มกันหมู่ ตั้งการ์ดป้องกันเชื้อโควิด-19 พร้อมขับเคลื่อนรับการเปิดประเทศต่อไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุทิน รับมอบ หุ่นยนต์บริการ และกล่องควบคุมอุณหภูมิสำหรับจัดเก็บเวชภัณฑ์
วันอังคารที่ 29 มิถุนายน 2564
อนุทิน รับมอบ หุ่นยนต์บริการ และกล่องควบคุมอุณหภูมิสําหรับจัดเก็บเวชภัณฑ์
รองนายกรัฐมนตรีและรัฐมนตรีว่าการกระทรวงสาธารณสุข รับมอบหุ่นยนต์บริการจาก บริษัท ซัน โรโบติกส์ แอนด์ เอไอ จํากัด และกล่องควบคุมอุณหภูมิเพื่อจัดเก็บเวชภัณฑ์ จาก บริษัท พานาโซนิค ซิว เซลล์ (ประเทศไทย)
รองนายกรัฐมนตรีและรัฐมนตรีว่าการกระทรวงสาธารณสุข รับมอบหุ่นยนต์บริการจาก บริษัท ซัน โรโบติกส์ แอนด์ เอไอ จํากัด และกล่องควบคุมอุณหภูมิเพื่อจัดเก็บเวชภัณฑ์ จาก บริษัท พานาโซนิค ซิว เซลล์ (ประเทศไทย)เพื่อสนับสนุนการดําเนินงานในสถานการณ์โควิด 19 สถานพยาบาล หน่วยบริการในสังกัด
วันนี้ (29 มิถุนายน 2564) ที่ สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุขและคณะผู้บริหาร รับมอบหุ่นยนต์บริการ จากMr. Zhang Zecheng ประธานกรรมการบริหาร บริษัท ซัน โรโบติกส์แอนด์ เอไอ จํากัด และMr. Hidekazu Ito กรรมการผู้จัดการ บริษัท พานาโซนิค ซิว เซลล์ (ประเทศไทย) จํากัด โดยนายอนุทิน กล่าวว่าในฐานะตัวแทนกระทรวงสาธารณสุข ขอขอบคุณผู้มีจิตศรัทธาที่นําของมามอบให้กับกระทรวงสาธารณสุข โดยจะส่งต่อให้กับสถานพยาบาล หรือหน่วยบริการต่างๆ ในสังกัด ช่วยเสริมศักยภาพการให้บริการผู้ป่วยทั้งในช่วงสถานการณ์โควิด 19 และภาวะปกติให้เกิดประโยชน์สูงสุดต่อไป ซึ่งหุ่นยนต์บริการที่ได้รับมาจะช่วยลดภาระของบุคลากรทางแพทย์ และลดความเสี่ยงในการสัมผัสเชื้อ ในการนําส่งอาหาร ยา หรือสิ่งจําเป็นอื่นๆ แก่ผู้ป่วย ส่วนกล่องควบคุมอุณหภูมิ จะใช้เป็นกล่องสําหรับเก็บและนําส่งวัคซีนซึ่งสามารถบรรจุวัคซีนสําหรับขนส่งได้ถึง 40,950 โดส เพื่อให้คงคุณภาพ ประสิทธิภาพมากที่สุดก่อนจะฉีดให้กับประชาชน
ทั้งนี้ บริษัท ซัน โรโบติกส์ แอนด์ เอไอ จํากัด ได้มอบหุ่นยนต์บริการ จํานวน 2 ตัว รวมมูลค่า 560,000 บาทโดยหุ่นยนต์บริการขับเคลื่อนด้วยรีโมทคอนโทรล มีการติดตั้งจุดจอดเพื่อส่งสัญญาณบนฝ้าเพดานในอาคารมีถาดวางจํานวน 4 ชั้น รับน้ําหนักได้ชั้นละ 10 กิโลกรัม ใช้งานได้ต่อเนื่อง 12 ชั่วโมง หรือในระยะทาง 30 กิโลเมตรต่อการชาร์จไฟ1 ครั้ง (4 ชั่วโมง)
ในส่วน บริษัท พานาโซนิค ซิว เซลล์ (ประเทศไทย) ได้มอบ กล่องควบคุมอุณหภูมิVIXELL จํานวน 5 ชุด ซึ่งเป็นกล่องเก็บความเย็น ฉนวนสุญญากาศ สามารถควบคุมอุณหภูมิเป็นพิเศษ สามารถรักษาอุณหภูมิคงที่ถึง -70 องศาเซลเซียส และยาวนาน 18 วัน เมื่อใช้ร่วมกับ น้ําแข็งแห้ง หรือสารทําความเย็น
********************************** 29 มิถุนายน 2564
รัฐบาลไทย-ข่าวทำเนียบรัฐบาล-“ชัยวุฒิ”พร้อมสั่งปิดเว็บมังกรฟ้า หาก ตร. พบความผิด เข้าข่ายหลอกลวง ขายเกินจริง ขู่ โทษคุก 5 ปี
วันอาทิตย์ที่ 27 มีนาคม 2565
“ชัยวุฒิ”พร้อมสั่งปิดเว็บมังกรฟ้า หาก ตร. พบความผิด เข้าข่ายหลอกลวง ขายเกินจริง ขู่ โทษคุก 5 ปี
“ชัยวุฒิ”พร้อมสั่งปิดเว็บมังกรฟ้า หาก ตร. พบความผิด เข้าข่ายหลอกลวง ขายเกินจริง ขู่ โทษคุก 5 ปี
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมกล่าวถึงกรณี เจ้าหน้าที่บุกตรวจค้นบริษัทมังกรฟ้าล็อตเตอรี่จํากัดที่มีการกว้านซื้อสลากจากผู้ค้ารายย่อยมาขายเกินราคาและมีการปิดบังบาร์โค้ดของกองสลากทําให้ไม่สามารถตรวจสอบได้ว่าเป็นสลากจริงหรือไม่และมาจากที่ใดงวดไหน
โดยนายชัยวุฒิกล่าวว่าการขายสลากกินแบ่งผ่านระบบออนไลน์ เท่าที่ตรวจสอบไม่ได้มีความผิดแต่ผู้ขายต้องมีสลากจริงอยู่ในมือตามโควตาของตัวเองถ้ามี10ใบก็ต้องขายเพียง10ใบไปขายเกินจากโควตาที่ตัวเองมีไม่ได้หากมีการประกาศขายเกินจํานวนที่ตัวเองมีอยู่จริงก็ถือมีความผิดตามพ.ร.บ.คอมพิวเตอร์คือนําเข้าข้อมูลอันเป็นเท็จเข้าสู่ระบบคอมพิวเตอร์โทษจําคุกไม่เกิน5ปีปรับไม่เกิน1แสนบาท และทราบว่าขณะนี้เจ้าหน้าที่กําลังตรวจสอบเพื่อดําเนินคดีนี้กับบริษัทดังกล่าวด้วยโดยต้องดูว่าเลขที่นํามาโฆษณาขายมีจริงหรือไม่เพราะถ้าไม่มีอยู่จริงจะเข้าข่ายร่วมกันหลอกลวงประชาชนคือไม่มีสลากจริงแต่กลับมาประกาศขายให้ประชาชน นอกจากนี้ยังมีความผิดฐานขายสลากกินแบ่งเกินราคาด้วยตามพระราชบัญญัติสํานักงานสลากกินแบ่งรัฐบาลพ.ศ. 2517และที่แก้ไขเพิ่มเติมหรือการขายสลากโดยไม่ได้รับอนุญาตตามพ.ร.บ.การพนัน
อย่างไรก็ตามเรื่องนี้หากเจ้าหน้าที่ตรวจสอบพบว่ามีการกระทําความผิดจริงตํารวจสามารถส่งเรื่องมาให้กระทรวงดิจิทัลเพื่อเศรษฐกิจและสังคมสั่งปิดเว็บไซต์ดังกล่าวได้ทันทีโดยกระทรวงฯจะดําเนินการขออํานาจศาลในการสั่งปิดตามกระบวนการต่อไปซึ่งที่ผ่านมาดีอีเอสได้ดําเนินการสั่งผิดเว็บไซต์เฟซบุ๊กและโซเชียลมีเดียที่กระทําผิดกฎหมายอย่างต่อเนื่อง
***********
รัฐบาลไทย-ข่าวทำเนียบรัฐบาล-รมว.พม. นำทีมลงพื้นที่ จ.พิษณุโลก เร่งจัดตั้งศูนย์ช่วยเหลือสังคมตำบลเพิ่ม ดึงภาคีเครือข่ายช่วยแก้ปัญหาประชาชนแบบครบวงจร One Stop Service
วันจันทร์ที่ 28 มีนาคม 2565
รมว.พม. นําทีมลงพื้นที่ จ.พิษณุโลก เร่งจัดตั้งศูนย์ช่วยเหลือสังคมตําบลเพิ่ม ดึงภาคีเครือข่ายช่วยแก้ปัญหาประชาชนแบบครบวงจร One Stop Service
รมว.พม. นําทีมลงพื้นที่ จ.พิษณุโลก เร่งจัดตั้งศูนย์ช่วยเหลือสังคมตําบลเพิ่ม ดึงภาคีเครือข่ายช่วยแก้ปัญหาประชาชนแบบครบวงจร One Stop Service
วันที่ 26 มี.ค. 65เวลา 13.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วยคณะผู้บริหารกระทรวง พม. ลงพื้นที่ตําบลบ้านกลาง อําเภอวังทอง จังหวัดพิษณุโลก เพื่อเปิดศูนย์ช่วยเหลือสังคมตําบลบ้านกลาง (บ้านใหม่ชัยเจริญ) ณ วัดชัยเจริญธรรม และศูนย์ช่วยเหลือสังคมตําบลบ้านกลาง (บ้านน้ํายาง) ณ วัดบ้านน้ํายาง โดยศูนย์ช่วยเหลือสังคมดังกล่าวจะเป็นศูนย์กลางบูรณาการความช่วยเหลือสําหรับการให้บริการสวัสดิการสังคมแก่กลุ่มเปราะบางและประชาชนทุกช่วงวัยที่ประสบปัญหาความเดือดร้อนทางสังคมและสถานการณ์โควิด - 19 ภายใต้การให้บริการสังคมแบบเบ็ดเสร็จ ณ จุดเดียว (One Stop Service) เพื่อความรวดเร็วและทั่วถึง นอกจากนี้ ได้มอบถุงยังชีพแก่ผู้ประสบปัญหาทางสังคมกรณีฉุกเฉินเพื่อบรรเทาความเดือดร้อนเฉพาะหน้า
นายจุติกล่าวว่า ปัญหาความยากจนของแต่ละครอบครัวมีสภาพปัญหาไม่เหมือนกัน ดังนั้น การแก้ปัญหาจึงต้องแตกต่างกันออกไปและต้องใช้ระยะเวลา ซึ่งรัฐบาลพร้อมให้ความช่วยเหลือประชาชนทุกกลุ่มเป้าหมายที่ประสบปัญหา แต่ผู้ที่ประสบปัญหาต้องปรับเปลี่ยนเรียนรู้ ต้องฝึกอาชีพใหม่ๆ ที่สามารถสร้างอาชีพและรายได้ที่ดีขึ้น เพื่อไม่ให้ยากลําบากเหมือนเดิม ซึ่งพลเอกประยุทธ์ จันทร์โอชา นายกรัฐมนตรี ต้องการรับทราบปัญหาของประชาชนในพื้นที่ว่ามีอะไรบ้าง มากน้อยเพียงใด และได้รับการช่วยเหลือ และแก้ไขปัญหาไปแล้วเท่าไร ทั้งนี้ รัฐบาลจึงได้จัดตั้งศูนย์ช่วยเหลือสังคมตําบลขึ้นมาทั่วประเทศ เพื่อช่วยเหลือและแก้ไขปัญหาต่างๆ ของประชาชนในพื้นที่ให้รวดเร็วและทั่วถึง โดยทํางานร่วมกันระหว่างหน่วยงานของกระทรวง พม. ในพื้นที่ และภาคีเครือข่ายทุกภาคส่วน อาทิ องค์กรปกครองส่วนท้องถิ่น ภาครัฐ ภาคเอกชน และภาคประชาสังคม รวมทั้งอาสาสมัครพัฒนาสังคมและความมั่นคงของมนุษย์ (อพม.)
นายจุติกล่าวเพิ่มเติมว่า สําหรับสภาพปัญหาที่พบในพื้นที่ตําบลบ้านกลาง อําเภอวังทอง และต้องได้รับการพัฒนาคุณภาพชีวิตเร่งด่วน คือ ปัญหาด้านรายได้ เนื่องจากไม่มีงานทํา มีรายได้ไม่แน่นอนและไม่เพียงพอ ไม่มีทุนประกอบอาชีพ มีหนี้สิน และปัญหาด้านที่อยู่อาศัยที่ไม่มั่นคง รวมทั้งปัญหาด้านสุขภาพ เนื่องจากป่วยเป็นโรคร้ายแรง เจ็บป่วยเรื้อรัง ผู้สูงอายุป่วยติดเตียง และพิการ ทั้งนี้ ศูนย์ช่วยเหลือสังคมตําบลบ้านกลาง (บ้านใหม่ชัยเจริญ) และศูนย์ช่วยเหลือสังคมตําบลบ้านกลาง (บ้านน้ํายาง) ที่จัดตั้งขึ้นมานั้น จะได้เป็นศูนย์กลางสําหรับการแก้ไขปัญหาและช่วยเหลือประชาชนในพื้นที่โดยเร็วที่สุด
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตรียมเดินทางร่วม Nikkei Forum พร้อมแสดงวิสัยทัศน์ในการประชุมฯ เพื่อความร่วมมือในการรับมือ และก้าวข้ามผ่านความท้าทายร่วมกัน
วันอังคารที่ 24 พฤษภาคม 2565
​โฆษกรัฐบาลเผย นายกฯ เตรียมเดินทางร่วม Nikkei Forum พร้อมแสดงวิสัยทัศน์ในการประชุมฯ เพื่อความร่วมมือในการรับมือ และก้าวข้ามผ่านความท้าทายร่วมกัน
​โฆษกรัฐบาลเผย นายกฯ เตรียมเดินทางร่วม Nikkei Forum พร้อมแสดงวิสัยทัศน์ในการประชุมฯ เพื่อความร่วมมือในการรับมือ และก้าวข้ามผ่านความท้าทายร่วมกัน
วันนี้ (24 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและคณะ ซึ่งประกอบด้วยบุคคลสําคัญ อาทิ นายอาคม เติมพิทยาไพสิฐ รัฐมนตรีว่าการกระทรวงการคลัง และนายดนุชา พิชยนันท์ เลขาธิการสภาพัฒนาการเศรษฐกิจและสังคมแห่งชาติ มีกําหนดการเข้าร่วมการประชุม International Conference on the Future of Asia (Nikkei Forum) ครั้งที่ 27 ระหว่างวันที่ 26-27 พฤษภาคม 2565 ณ กรุงโตเกียว ประเทศญี่ปุ่น ตามคําเชิญของบริษัท Nikkei ซึ่งถือเป็นการเข้าร่วมประชุมด้วยตนเองเป็นครั้งแรก และเป็นการเข้าร่วมการประชุมฯ ในรอบ 9 ปีของนายกรัฐมนตรีของไทยที่ญี่ปุ่น
โดยในการประชุมฯ ครั้งนี้ จะมีผู้แทนระดับสูงของประเทศต่าง ๆ เข้าร่วมการประชุมครั้งนี้ด้วย อาทิ นายกรัฐมนตรีสิงคโปร์ รองนายกรัฐมนตรีเวียดนาม และอดีตนายกรัฐมนตรีมาเลเซีย (ดร. มหาธีร์ โมฮัมหมัด) เป็นต้น และนายกรัฐมนตรีจะใช้โอกาสนี้ในการแสดงวิสัยทัศน์ของไทยในการรับมือกับความท้าทายและความชะงักงันของภูมิภาคเอเชีย และไทย และการก้าวข้ามสถานการณ์ความท้าทายเหล่านี้ โดยทุกฝ่ายต้องทํางานร่วมกัน เพื่อภูมิภาคเอเชียที่จะยังคงเข้มแข็งต่อไป
โดยการเยือนประเทศญี่ปุ่นครั้งนี้ นายรัฐมนตรียังจะได้พบหารือกับนายคิชิดะ ฟูมิโอะ นายกรัฐมนตรีญี่ปุ่นอีกครั้ง หลังจากที่นายกรัฐมนตรีญี่ปุ่นเยือนไทยอย่างเป็นทางการเมื่อวันที่ 1-2 พฤษภาคม 2565
รัฐบาลไทย-ข่าวทำเนียบรัฐบาล-ดีอีเอส เอ็มโอยูหัวเว่ย ดันศูนย์นวัตกรรมซอฟต์แวร์ร่วมในไทย ส่งเสริมระบบนิเวศคลาวด์-ยกระดับพัฒนาบุคลากรภาครัฐ
วันศุกร์ที่ 25 กุมภาพันธ์ 2565
ดีอีเอส เอ็มโอยูหัวเว่ย ดันศูนย์นวัตกรรมซอฟต์แวร์ร่วมในไทยส่งเสริมระบบนิเวศคลาวด์-ยกระดับพัฒนาบุคลากรภาครัฐ
ดีอีเอส เอ็มโอยูหัวเว่ย ดันศูนย์นวัตกรรมซอฟต์แวร์ร่วมในไทยส่งเสริมระบบนิเวศคลาวด์-ยกระดับพัฒนาบุคลากรภาครัฐ
“ชัยวุฒิ”รมว.ดีอีเอสร่วมพิธีเซ็นเอ็มโอยูการทํางานร่วมกันบนระบบคลาวด์กับหัวเว่ยเทคโนโลยี่(ประเทศไทย)เล็งจัดตั้งศูนย์นวัตกรรมซอฟต์แวร์ร่วม(Joint Software Innovation Center)สานเป้าหมายยกระดับพัฒนาบุคลากรภาครัฐและส่งเสริมระบบนิเวศคลาวด์ร่วมกับรัฐและเอกชน
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(25ก.พ. 65)ผมมอบหมายให้นางสาวอัจฉรินทร์พัฒนพันธ์ชัยปลัดกระทรวงดิทัลเพื่อเศรษฐกิจและสังคมเป็นผู้ลงนามความร่วมมือข้อตกลงระหว่างกระทรวงดิจิทัลฯและบริษัทหัวเว่ยเทคโนโลยี่(ประเทศไทย)จํากัดในการผลักดันการทํางานร่วมกันเกี่ยวกับเทคโนโลยีคลาวด์การวิจัยนวัตกรรมรวมถึงการพัฒนาการจัดการทรัพยากรมนุษย์
ภายใต้ความร่วมมือครั้งนี้จะมีการจัดตั้งศูนย์นวัตกรรมซอฟต์แวร์ร่วม(Joint Software Innovation Center)เพื่อสนับสนุนเป้าหมายการส่งเสริมระบบนิเวศคลาวด์ร่วมกับหน่วยงานภาครัฐหุ้นส่วนทางอุตสาหกรรมธุรกิจสตาร์ทอัพตลอดจนร่วมกันพัฒนาเชิงประยุกต์การใช้แอปพลิเคชั่นที่กําหนดได้เองในคลาวด์ของภาครัฐ(Government Cloud)สําหรับผู้ใช้ในหน่วยงานภาครัฐของไทย
โดยมีขอบเขตการทํางานและร่วมมือกันมีการพัฒนาข้อมูลเชิงลึกและข้อมูลขนาดใหญ่ของภาครัฐตลอดจนมีการแลกเปลี่ยนข้อมูลเชื่อมโยงข้อมูลในคลาวด์ของภาครัฐหรือให้เกิดการบูรณาการขยายความร่วมมือในเรื่องการจัดเก็บข้อมูลคลาวด์สาธารณะให้มีความก้าวหน้าอย่างเร่งด่วนเพื่อขับเคลื่อนนโยบายไทยแลนด์4.0
“ที่สําคัญจะมีการยกระดับพัฒนาบุคคลากรภาครัฐและเพิ่มพูนทักษะโดยตั้งเป้าหมายไว้ที่2,000คนรวมถึงสร้างโอกาสให้เจ้าหน้าที่ของภาครัฐเดินทางแลกเปลี่ยนประสบการณ์ณศูนย์นวัตกรรมและการเรียนรู้ระดับโลกของหัวเว่ยและได้สํารวจนวัตกรรมใหม่ในด้านเทคโนโลยีแห่งอนาคตเช่นบิ๊กดาต้าปัญญาประดิษฐ์การเชื่อมโยงของอุปกรณ์อัจฉริยะ(IoT)และเทคโนโลยี5G”นายชัยวุฒิกล่าว
นอกจากนี้ทั้งสองฝ่ายยังมองถึงการขยายความร่วมมือไปยังการจัดเก็บข้อมูลคลาวด์สาธารณะ(Public Cloud)เพื่อทันต่อความต้องการและรองรับการใช้งานของผู้ใช้ในหน่วยงานภาครัฐของไทยด้วยการใช้ประโยชน์จากบริการคลาวด์ที่มีความก้าวหน้าอย่างสูงสุด
**************
รัฐบาลไทย-ข่าวทำเนียบรัฐบาล-คณะทำงานจัดทำฐานข้อมูลเพื่อควบคุมและติดตามคดีฯ ดีอีเอส เร่งกำหนดคุณลักษณะของระบบฐานข้อมูลฯ
วันพฤหัสบดีที่ 30 กันยายน 2564
คณะทํางานจัดทําฐานข้อมูลเพื่อควบคุมและติดตามคดีฯ ดีอีเอส เร่งกําหนดคุณลักษณะของระบบฐานข้อมูลฯ
คณะทํางานจัดทําฐานข้อมูลเพื่อควบคุมและติดตามคดีฯ ดีอีเอส เร่งกําหนดคุณลักษณะของระบบฐานข้อมูลฯ
เมื่อวันที่30กันยายน2564นายภุชพงค์โนดไธสงเป็นประธานประชุมคณะทํางานจัดทําฐานข้อมูลเพื่อควบคุมและติดตามคดีฯครั้งที่2/2564ผ่านระบบประชุมทางไกลณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยมีพลตํารวจตรีจักรพงษ์วิวัฒน์วานิชรองประธานคณะทํางานรองผู้บัญชาการสํานักงานคณะกรรมการข้าราชการตํารวจสํานักงานตํารวจแห่งชาติพร้อมด้วยคณะทํางานที่เข้าร่วมประชุมดังนี้สํานักงานอัยการสูงสุดกรมสอบสวนคดีพิเศษศูนย์ปราบปรามอาชญากรรมทางเทคโนโลยีสารสนเทศ(ศปอส.ตร.) กองบังคับการปราบปรามการกระทําความผิดเกี่ยวกับอาชญากรรมทางเทคโนโลยีสํานักงานตํารวจแห่งชาติ (ปอท.)กองบัญชาการตํารวจสืบสวนสอบสวนอาชญากรรมทางเทคโนโลยี(สอท.)ร่วมประชุมโดยที่ประชุมพิจารณาวาระสําคัญเรื่องการกําหนดคุณลักษณะของระบบฐานข้อมูลฯประกอบด้วย Moduleพนักงานเจ้าหน้าที่ Moduleผู้ให้บริการและModuleอื่นๆที่เกี่ยวข้อง
สําหรับทบบาทหน้าที่ของคณะทํางานจัดทําระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทําความผิดทางสื่อสังคมออนไลน์ ประกอบด้วย
1. ออกแบบและจัดให้มีระบบฐานข้อมูลเพื่อควบคุมและติดตามคดีที่เกี่ยวข้องกับการเผยแพร่ข้อมูลคอมพิวเตอร์อันเป็นเท็จและการกระทําความผิดทางสื่อสังคมออนไลน์
2. เสนอแนะและให้ความเห็นเกี่ยวกับนโยบายแนวทางมาตรการและการดําเนินการเพื่อบังคับใช้กฎหมายว่าด้วยการกระทําความผิดทางคอมพิวเตอร์การต่อต้านข่าวปลอมและการป้องกันและแก้ไขการกระทําความผิดทางออนไลน์ต่อคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์
3. รายงานผลการดําเนินงานต่อคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์
4. ประสานงานร่วมกับหน่วยงานที่เกี่ยวข้องและบุคคลทั้งภาครัฐและเอกชนเพื่อสนับสนุนข้อมูลและการดําเนินงานของคณะทํางานให้เกิดผลเป็นรูปธรรม
5. เชิญผู้แทนหน่วยงานภาครัฐและเอกชนหรือเชิญบุคคลมาชี้แจงข้อเท็จจริงรวมทั้งเรียกเอกสารที่เกี่ยวข้องเพื่อใช้ประกอบการพิจารณา
6. ดําเนินการอื่นที่เกี่ยวข้องตามที่คณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์มอบหมาย
***********
รัฐบาลไทย-ข่าวทำเนียบรัฐบาล-ครม. เคาะมาตรการเร่งด่วนบรรเทาผลกระทบ ปชช. คงราคา LPG - NGV - ดีเซล/ ประหยัดพลังงาน/ หนุนจัดสัมมนา - นิทรรศการในประเทศ
วันพฤหัสบดีที่ 23 มิถุนายน 2565
ครม. เคาะมาตรการเร่งด่วนบรรเทาผลกระทบ ปชช. คงราคา LPG - NGV - ดีเซล/ ประหยัดพลังงาน/ หนุนจัดสัมมนา - นิทรรศการในประเทศ
....
ที่ประชุม ครม. (21 มิ.ย. 65) เห็นชอบมาตรการเร่งด่วนเพื่อช่วยเหลือประชาชนและภาคธุรกิจ หลังแนวโน้มราคาน้ํามันและราคาสินค้าในตลาดโลกยังคงสูงต่อเนื่อง แบ่งเป็นมาตรการ 2 ด้าน คือ มาตรการด้านพลังงาน และมาตรการด้านการคลัง ดังนี้
.
-มาตรการด้านพลังงาน
1.ขยายมาตรการช่วยเหลือด้านพลังงานที่จะสิ้นสุดเดือน มิ.ย. 65 ออกไปอีก 3 เดือน เป็นสิ้นสุดเดือน ก.ย. 65 เช่น การทยอยปรับราคาก๊าซหุงต้ม/ ส่วนลดก๊าซ LPG แก่ผู้ถือบัตรสวัสดิการแห่งรัฐ/ การตรึงราคาก๊าซ NGV - น้ํามันดีเซล
2.มาตรการบรรเทาผลกระทบราคาน้ํามันดีเซลหมุนเร็ว เช่น ขอความร่วมมือผู้ค้าน้ํามันคงค่าการตลาดกลุ่มดีเซลหมุนเร็วไม่เกิน 1.40 บ./ลิตร
3.มาตรการขอความร่วมมือกลุ่มโรงกลั่นน้ํามันและโรงแยกก๊าซธรรมชาตินําส่งกําไรส่วนหนึ่งจากค่าการกลั่นน้ํามันฯ ไปบริหารราคาขายปลีกดีเซลให้ไม่เกิน 35 บ./ลิตร และลดราคาขายปลีกเบนซิน 1 บ./ลิตร
4.มาตรการประหยัดพลังงาน เช่น การปิดไฟ - อุปกรณ์ไฟฟ้าที่ไม่ได้ใช้/ ขอความร่วมมือปิดไฟป้ายโฆษณาหลัง 22.00 น./ ส่งเสริมการใช้ขนส่งสาธารณะ/ ลดการใช้ไฟฟ้าและน้ํามันเชื้อเพลิง 20% ในหน่วยราชการ
.
-มาตรการด้านการคลัง
1.มาตรการภาษีเพื่อสนับสนุนการจัดอบรมสัมมนาภายในประเทศ (15 ก.ค. - 31 ธ.ค. 65) โดยให้หักรายจ่าย เช่น ค่าห้องสัมมนา ค่าห้องพัก ค่าอาหาร ค่าเดินทาง ได้ 2 เท่าของรายจ่ายตามที่จ่ายจริงสําหรับจังหวัดท่องเที่ยวรอง และ 1.5 เท่าสําหรับจังหวัดอื่น ๆ
2.มาตรการภาษีเพื่อสนับสนุนการจัดนิทรรศการและงานแสดงสินค้าภายในประเทศ โดยให้หักรายจ่าย เช่น ค่าเช่าพื้นที่ ค่าบริการในการออกร้าน - งานแสดงสินค้า ได้ 2 เท่าของรายจ่ายตามที่จ่ายจริง
.
อ่านเพิ่มเติม คลิก https://www.thaigov.go.th/news/contents/details/55952
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย 2 มิ.ย.นี้ เตรียม “เป๋าตัง” ให้พร้อม เริ่มขายสลากดิจิทัล 80 บาท วันแรก กว่า 5 ล้านฉบับ
วันพุธที่ 1 มิถุนายน 2565
โฆษกรัฐบาลเผย 2 มิ.ย.นี้ เตรียม “เป๋าตัง” ให้พร้อม เริ่มขายสลากดิจิทัล 80 บาท วันแรก กว่า 5 ล้านฉบับ
โฆษกรัฐบาลเผย 2 มิ.ย.นี้ เตรียม “เป๋าตัง” ให้พร้อม เริ่มขายสลากดิจิทัล 80 บาท วันแรก กว่า 5 ล้านฉบับ
วันที่ 1 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวว่า ตามที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายในการแก้ไขปัญหาจําหน่ายสลากเกินราคาจริงจัง ส่งผลอย่างเป็นรูปธรรมในโครงการสลาก 80 โดยขณะนี้รัฐบาลได้ดําเนินการจัดทําระบบจําหน่ายสลากกินแบ่งรัฐบาลผ่านแพลตฟอร์มดิจิทัล (Digital Lottery) เอื้อประโยชน์อํานวยความสะดวกให้ประชาชนสามารถเข้าถึงการซื้อสลากกินแบ่งรัฐบาลง่ายขึ้น โดยในวันที่ 2 มิถุนายนนี้ จะเริ่มมีการซื้อขายสลากกินแบ่งรัฐบาลหรือสลากดิจิทัลกว่า 5 ล้านฉบับ ผ่านแอปพลิเคชัน “เป๋าตังและถุงเงิน” ในราคา 80 บาท เป็นวันแรก เวลา 06.00 น. เป็นต้นไป ขณะนี้มีตัวแทนจําหน่ายสลากดิจิทัล จํานวน 10,258 ราย ในเบื้องต้นจะมีสลากจําหน่ายผ่านแพลตฟอร์มการจําหน่ายสลากของสํานักงานฯ ไม่น้อยกว่า 5,279,500 ฉบับ
โฆษกประจําสํานักนายกรัฐมนตรีกล่าวเพิ่มเติมว่า สําหรับโครงการสลาก 80 ซึ่งเป็นจุดจําหน่ายสลากกระจายไปทุกจังหวัด ทั่วทุกภูมิภาคของประเทศ เพื่อให้ประชาชนสามารถหาซื้อสลากในราคา 80 บาท ผ่านแอพเป๋าตังและถุงเงินนั้น ขณะนี้เป็นที่รู้จักและได้รับการตอบรับจากผู้ซื้อดีขึ้นมาก ปัจจุบัน มีทั้งหมด 362 จุดในกรุงเทพมหานคร ภาคกลาง ภาคตะวันออก และภาคตะวันออกเฉียงเหนือ ส่วนที่ภาคเหนือ และภาคใต้ เพิ่งทําสัญญาเสร็จเรียบร้อย คาดว่าจําหน่ายได้ครบทุกจังหวัดทั่วประเทศ ในงวด 1 กรกฎาคม 2565
“โครงการสลาก 80 จะทําให้ผู้ซื้อสามารถหาซื้อสลาก 80 บาทได้ และสลากเป็นกรรมสิทธิ์ของผู้ซื้อ ลดความเสี่ยงในการถูกแอบอ้าง และยังเป็นการช่วยส่งเสริมอาชีพ ส่งเสริมรายได้ ให้กับตัวแทนรายย่อยที่นําสลากมาขายในแพลตฟอร์มอีกด้วย ในส่วนของผู้ขาย ก็มีช่องทางการจําหน่ายที่สะดวก มีอัตราการมองเห็นกว้างขวาง ทําให้ขายได้มากขึ้น โดยไม่ต้องเสียค่าใช้จ่ายใด ๆ ถือเป็นความสําเร็จของรัฐบาลในการเดินหน้าแก้ปัญหาหวยแพงอย่างเป็นรูปธรรม และเกิดประโยชน์กับประชาชนอย่างแท้จริง” นายธนกร กล่าว
รัฐบาลไทย-ข่าวทำเนียบรัฐบาล-บัตรคนจน เฮ! ครม. เคาะงบกลาง 27,005.66 ล้านบาท ขยายเวลาลดค่าน้ำ/ค่าไฟ อุดหนุนค่าซื้อสินค้าอุปโภค/บริโภค และค่าเดินทาง คงเบี้ยผู้พิการ 1,000 บาท
วันอังคารที่ 21 กันยายน 2564
บัตรคนจน เฮ! ครม. เคาะงบกลาง 27,005.66 ล้านบาท ขยายเวลาลดค่าน้ํา/ค่าไฟ อุดหนุนค่าซื้อสินค้าอุปโภค/บริโภค และค่าเดินทาง คงเบี้ยผู้พิการ 1,000 บาท
บัตรคนจน เฮ! ครม. เคาะงบกลาง 27,005.66 ล้านบาท ขยายเวลาลดค่าน้ํา/ค่าไฟ อุดหนุนค่าซื้อสินค้าอุปโภค/บริโภค และค่าเดินทาง คงเบี้ยผู้พิการ 1,000 บาท ตั้งแต่ ต.ค 64-ก.ย. 65 พร้อมเตรียมเปิดลงทะเบียน"บัตรสวัสดิการแห่งรัฐ" รอบใหม่
วันนี้ 21 กันยายน 2564 นายธนกร วังบุญคงชนะ โฆษกประจําสํานักนายกรัฐมนตรี เผยคณะรัฐมนตรีมีมติเห็นชอบในหลักการและขยายมาตรการบรรเทาภาระค่าไฟฟ้าและค่าน้ําประปา อนุมัติงบกลาง ปี 64 รายการเงินสํารองจ่ายเพื่อกรณีฉุกเฉินหรือจําเป็นจํานวน 27,005.66 ล้านบาท เพื่อใช้เป็นค่าใช้จ่ายต่างๆ ดังนี้
1) วงเงิน 2,018 ล้านบาท เพื่อขยายระยะเวลามาตรการบรรเทาภาระค่าน้ํา/ค่าไฟ ตั้งแต่เดือนตุลาคม 2564 – กันยายน 2565 (12 เดือน) -กรณีใช้ไฟฟ้าไม่เกิน 50 หน่วย/เดือน ติดต่อกัน 3 เดือน ให้สิทธิค่าไฟฟ้าฟรี ตามมาตรการที่มีอยู่ในปัจจุบัน กรณี ใช้ไฟฟ้าเกิน 50 หน่วย/เดือน ให้ใช้สิทธิตามมาตรการนี้ในวงเงิน 315 บาท/ครัวเรือน/เดือน กรณีใช้เกินวงเงินที่กําหนด ผู้มีบัตรสวัสดิการแห่งรัฐเป็นผู้รับภาระค่าไฟฟ้าทั้งหมด ครอบคลุม 1.9 ล้านครัวเรือน โดยประมาณ
- สนับสนุนค่าน้ําประปา วงเงิน 100 บาท /ครัวเรือน /เดือน ในกรณีใช้น้ําประปาเกิน 100 บาท แต่ไม่เกิน 315 บาท ยังคงได้รับการสนับสนุนในวงเงิน 100 บาท โดยส่วนเกินต้องชําระด้วยตนเอง และกรณีการใช้น้ําประปาเกิน 315 บาท ผู้มีบัตรฯ รับภาระในการชําระค่าน้ําประปาเองทั้งหมด ครอบคลุมประมาณ 186,625 ครัวเรือน
2) วงเงิน 18,815 ล้านบาท สนับสนุน ค่าใช้จ่ายในครัวเรือน ค่าใช้จ่ายในการเดินทาง และการเพิ่มเบี้ยความพิการ
-ค่าใช้จ่ายในครัวเรือน สําหรับค่าซื้อสินค้าอุปโภค/บริโภคที่จําเป็น สินค้าเพื่อการศึกษา และวัตถุดิบเพื่อการเกษตร จากร้านธงฟ้าประชารัฐและร้านอื่นๆ โดยผู้มีสิทธิที่มีรายได้เกินกว่า 30,000 บาท แต่ไม่เกิน 100,000 บาท/ปี ได้รับ 200 บาท/คน/เดือน ในส่วนผู้มีสิทธิที่มีรายได้ ไม่เกิน 30,000 บาท/ปี ได้รับ 300 บาท/คน/เดือน และได้รับส่วนลดค่าก๊าซหุงต้ม 45บาท/คน/3 เดือน
-ค่าใช้จ่ายในการเดินทาง อาทิ ค่าโดยสาร ขสมก. ระบบ e-Ticket /รถไฟฟ้า บขส. รถไฟ อย่างละ 500 บาท/คน/เดือน
-เบี้ยความพิการ จํานวน 1,000 บาท/คน/เดือน อีกด้วย
3) วงเงิน 1,642 ล้านบาท ดําเนินโครงการลงทะเบียนเพื่อสวัสดิการแห่งรัฐ (รอบใหม่) เพื่อรองรับกระบวนการลงทะเบียนรอบใหม่ โดยจะเป็นค่าใช้จ่ายสําหรับการรับลงทะเบียนของหน่วยรับลงทะเบียน และค่าใช้จ่ายในการผลิตและบริหารจัดการบัตรฯ
4) วงเงิน 4,530.66 ล้านบาท สําหรับจัดสรรสวัสดิการแบบไม่มีกําหนดระยะเวลาสําหรับผู้มีรายได้น้อย ภายใต้โครงการลงทะเบียนเพื่อสวัสดิการแห่งรัฐ (รอบใหม่) เพื่อเป็นค่าใช้จ่ายสําหรับผู้มีบัตรฯ และเนื่องจากสถานการณ์การแพร่ระบาดของโรคโควิด-19 อาจทําให้ผู้สมัครรอบใหม่มีจํานวนเพิ่มขึ้น
“การช่วยเหลือลดอัตราค่าน้ํา/ค่าไฟ ตลอดจนบัตรสวัสดิการแห่งรัฐ เป็นส่วนหนึ่งของกองทุนประชารัฐสวัสดิการเพื่อเศรษฐกิจฐานราก โดยมุ่งให้ความช่วยเหลือประชาชนผู้มีรายได้น้อย ซึ่งเป็นกลุ่มคนที่รัฐบาลห่วงใยเพื่อให้สามารถเข้าถึงปัจจัยพื้นฐานที่จําเป็นต่อการดํารงชีพ ลดความเหลื่อมล้ําทางเศรษฐกิจและกระจายรายได้ รวมทั้งการยกระดับและพัฒนา คุณภาพชีวิตแก่ประชาชนให้เป็นไปอย่างยั่งยืน ซึ่งเป็นตามนโยบายของพลเอก ประยุทธ์ จันทร์โอชา นายกรัฐมนตรี" นายธนกรฯ กล่าว
***********************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมศุลกากรร่วมกับกรมวิชาการเกษตร แถลงข่าวการจับกุมกัญชา/ กัญชง น้ำหนักรวมสิ่งห่อหุ้ม 5.3 กิโลกรัม ผ่านผู้ขนส่งสินค้าเร่งด่วน ทางท่าอากาศยานสุวรรณภูมิ
วันอังคารที่ 26 กรกฎาคม 2565
กรมศุลกากรร่วมกับกรมวิชาการเกษตร แถลงข่าวการจับกุมกัญชา/ กัญชง น้ําหนักรวมสิ่งห่อหุ้ม 5.3 กิโลกรัม ผ่านผู้ขนส่งสินค้าเร่งด่วน ทางท่าอากาศยานสุวรรณภูมิ
นายพชร อนันตศิลป์ อธิบดีกรมศุลกากร พร้อมด้วยนายระพีภัทร์ จันทรศรีวงศ์ อธิบดีกรมวิชาการเกษตร แถลงข่าว การจับกุมกัญชา/กัญชง จํานวน 5.3 กิโลกรัม ผ่านผู้ขนส่งสินค้าเร่งด่วน ทางท่าอากาศยานสุวรรณภูมิ  ณ ศูนย์แถลงข่าวกรมศุลกากร ชั้น 2 อาคาร 1 กรมศุลกากร
วันนี้ (26 กรกฎาคม 2565) เวลา 13.00 น. นายพชร อนันตศิลป์ อธิบดีกรมศุลกากร พร้อมด้วยนายระพีภัทร์ จันทรศรีวงศ์ อธิบดีกรมวิชาการเกษตร แถลงข่าว การจับกุมกัญชา/กัญชง จํานวน 5.3 กิโลกรัม ผ่านผู้ขนส่งสินค้าเร่งด่วน ทางท่าอากาศยานสุวรรณภูมิ ณ ศูนย์แถลงข่าวกรมศุลกากร ชั้น 2 อาคาร 1 กรมศุลกากร
นายพชร อนันตศิลป์ อธิบดีกรมศุลกากร เปิดเผยว่า ตามที่มีการเผยแพร่ข้อมูลผ่านสื่อสังคมออนไลน์เกี่ยวกับการนําเข้ากัญชา/ กัญชง กรมศุลกากรได้เฝ้าติดตามผ่านระบบบริหารความเสี่ยง และได้ตรวจพบใบขนสินค้าขาเข้าเร่งด่วน ระบุชื่อผู้นําเข้า JULPAOS KRESOPON ไม่ระบุชื่อสินค้า ผ่านบริษัทขนส่งสินค้าเร่งด่วนทางท่าอากาศยานสุวรรณภูมิ จึงได้ทําการอายัดสินค้าดังกล่าว เมื่อเปิดตรวจ พบว่า สินค้ามีลักษณะคล้ายช่อดอกกัญชา/ กัญชง ซึ่งเป็นของต้องกํากัด และต้องมีใบอนุญาตนําเข้าจากกรมวิชาการเกษตรมาแสดงก่อนผ่านพิธีการศุลกากร อันเป็นความผิดฐานแสดงข้อมูลสินค้าไม่ถูกต้อง
เพื่อหลีกเลี่ยงข้อกํากัด เป็นความผิดตามมาตรา 244 แห่ง พระราชบัญญัติศุลกากร พ.ศ. 2560 ประกอบพระราชบัญญัติกักพืช พ.ศ. 2507
ทั้งนี้ เมื่อได้ตรวจสอบย้อนหลัง แล้วพบว่า มีการนําเข้าลักษณะคล้ายกันนี้มาแล้ว 2 ครั้ง จึงได้แจ้งความดําเนินคดี เพื่อดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-​PM pleased that Thailand has continuously gained confidence in hosting regional sporting events.
วันอังคารที่ 21 มิถุนายน 2565
​PM pleased that Thailand has continuously gained confidence in hosting regional sporting events.
PM pleased that Thailand has continuously gained confidence in hosting regional sporting events.
PM pleased that Thailand has continuously gained confidence in hosting regional sporting events.
On June 21, 2022, Thanakorn Wangboonkongchana, the Government Spokesperson, revealed that the Prime Minister and Minister of Defense, Gen. Prayut Chan-o-cha, were gratified that member countries in the region have entrusted Thailand to host international sporting events continuously. In this regard, the prime minister also sent encouragement and support to athletes and stakeholders to achieve the intended goals. The Prime Minister also reminds all parties to be good hosts, operate efficiently according to disease control measurements, and generate a friendly competitive atmosphere.
The Government Spokesperson disclosed that due to Thai effectiveness in controlling the COVID-19 situation, along with the readiness and capability in the sports industry at the regional level, Thailand has therefore hosted the 29th Asian Junior Individual Championships from June 15–19, 2022 at the Ambassador City Jomtien Hotel, Chonburi Province. Over 400 athletes from 14 countries participated in the competition. There are 19 squash athletes participating in the competition. The president of the Squash Association of Thailand wishes that this tournament will draw attention to squash in Thailand, and this is also an opportunity to promote Thai squash internationally.
Moreover, Thailand will have a chance to host the 26th South East Asian Junior and Cadet Table Tennis Championships: SEAJCTTC, held between 17–22 June 2022, and the 12th South East Asian Table Tennis Championships: SEATTC, held from 23–28 June 2022, at Island Hall, 3rd floor, Fashion Island Shopping Center. Thailand is considered the first country in the world to hold two consecutive competitions due to the potential of Thai table tennis and the readiness to control the COVID-19 situation.
Mr. Thanakorn added that the Prime Minister believes in the potential of Thai sports from the continuous achievements in winning and receiving various awards at the international level, and he is also delighted that Thailand has gained global confidence in its role as a host of sporting events. He would like to thank all relevant agencies for participating in the integration of operations to drive Thailand's economic advancement. He also believed that this would help boost tourism in the country. The Prime Minister encouraged all relevant agencies to accelerate the gathering of experience and preparation before broadening the agenda of hosting the SEA Games 2025.
รัฐบาลไทย-ข่าวทำเนียบรัฐบาล-เริ่มวันนี้! 39 หน่วย CCR Team ภูมิภาค รุกหาผู้ติดเชื้อโควิดใน กทม.
วันพุธที่ 4 สิงหาคม 2564
เริ่มวันนี้! 39 หน่วย CCR Team ภูมิภาค รุกหาผู้ติดเชื้อโควิดใน กทม.
....
สธ. จับมือชมรมแพทย์ชนบท จัดบุคลากรด้านสาธารณสุขจากภูมิภาค ร่วมหน่วยเชิงรุกในชุมชน (CCR Team) 39 ทีม ช่วยควบคุมโควิด-19 ในพื้นที่ กทม. ระหว่างวันที่ 4 - 10 ส.ค. 64
.
โดย สธ. พร้อมสนับสนุนชุดตรวจ ATK 3 แสนชุด และยาฟาวิพิราเวียร์ 6 แสนเม็ด ตั้งเป้าคัดกรองเชิงรุกอย่างน้อย 2.5 แสนราย หากพบผู้ติดเชื้อ จะนําเข้าสู่การรักษาที่บ้านหรือชุมชน และส่งต่อหากมีอาการรุนแรง
.
ปัจจุบัน CCR Team ใน กทม. มีประมาณ 200 ทีม มีส่วนสําคัญในการแยกผู้ติดเชื้อในชุมชน ไม่ให้เแพร่เชื้อต่อ ลดอัตราการเสียชีวิตและการใช้เตียงใน รพ. ได้
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-"อนุทิน" ให้กำลังใจบุคลากร รพ.ธัญบุรี กำชับฉีดบูสเตอร์โดสให้ครบถ้วนโดยเร็ว
วันศุกร์ที่ 6 สิงหาคม 2564
"อนุทิน" ให้กําลังใจบุคลากร รพ.ธัญบุรี กําชับฉีดบูสเตอร์โดสให้ครบถ้วนโดยเร็ว
รองนายกรัฐมนตรีและรัฐมนตรีว่าการกระทรวงสาธารณสุขลงพื้นที่ตรวจเยี่ยมการดําเนินงาน Community Isolation ต.บึงยี่โถ และให้กําลังใจบุคลากร รพ.ธัญบุรี กําชับฉีดวัคซีนเข็มสามให้ครบถ้วนรวดเร็ว พร้อมมอบวัคซีน 1 หมื่นโดสฉีด อสม.
รองนายกรัฐมนตรีและรัฐมนตรีว่าการกระทรวงสาธารณสุขลงพื้นที่ตรวจเยี่ยมการดําเนินงานCommunity Isolation ต.บึงยี่โถ และให้กําลังใจบุคลากร รพ.ธัญบุรี กําชับฉีดวัคซีนเข็มสามให้ครบถ้วนรวดเร็ว พร้อมมอบวัคซีน 1 หมื่นโดสฉีด อสม.
วันนี้ (6 สิงหาคม 2564) ที่ อ.ธัญบุรี จ.ปทุมธานี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นายแพทย์สุระ วิเศษศักดิ์ รองปลัดกระทรวงสาธารณสุข ลงพื้นที่ตรวจเยี่ยมการดําเนินงานดูแลผู้ป่วยโควิด 19 ในชุมชน (Community Isolation) ต.บึงยี่โถ และตรวจเยี่ยมให้กําลังใจบุคลากรทางการแพทย์โรงพยาบาลธัญบุรี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า นโยบายการดูแลรักษาผู้ติดเชื้อโควิด19 กลุ่มที่ไม่มีอาการหรือมีอาการเล็กน้อย คือ การดูแลรักษาที่บ้าน (Home Isolation) และที่ชุมชน (Community Isolation) ทั้งนี้ จ.ปทุมธานีมีการจัดตั้ง Community Isolation ในทุกตําบล โดยเทศบาลเมืองบึงยี่โถได้จัดตั้งโรงพยาบาลสนามบึงยี่โถเป็นCommunity Isolation ในพื้นที่สนามกีฬาบึงยี่โถมีขนาด 100 เตียงเปิดบริการเมื่อวันที่ 19 กรกฎาคม 2564 มีบุคลากรทางการแพทย์จากศูนย์การแพทย์และฟื้นฟู บึงยี่โถมาดูแลให้การรักษาแล้ว 94 ราย ยังอยู่ระหว่างรักษา 58 ราย หากมีอาการมากขึ้นจะมีการประสานส่งต่อรักษาในโรงพยาบาลธัญบุรี
นายอนุทินกล่าวอีกว่า วันนี้ได้มาให้กําลังใจบุคลากรทางการแพทย์โรงพยาบาลธัญบุรี โดยกําชับขอให้เร่งฉีดวัคซีนบูสเตอร์โดสให้ครบถ้วนโดยเร็ว เพื่อให้ปฏิบัติหน้าที่ได้อย่างปลอดภัยและวันนี้ยังได้จัดสรรวัคซีนโควิด19 จํานวน 1 หมื่นโดสมาฉีดให้แก่ อสม.ในพื้นที่ จ.ปทุมธานีด้วย เนื่องจากเป็นบุคลากรด่านหน้าที่ลงพื้นที่สอดส่องดูแลชาวบ้าน โดยเฉพาะผู้ที่เดินทางมาจากนอกพื้นที่ ขอให้ช่วยให้ข้มูลมีการคัดกรอง หากติดเชื้อช่วยให้เข้ารับ
การดูแลอย่างเหมาะสม
“ในเดือนสิงหาคมได้จัดสรรวัคซีนกระจายไปต่างจังหวัดมากขึ้น หลังฉีด กทม.ได้ค่อนข้างครอบคลุมแล้ว โดยเน้นฉีดกลุ่มเสี่ยง คือ ผู้สูงอายุ60 ปีขึ้นไป ผู้มีโรคประจําตัว 7 โรค และหญิงตั้งครรภ์ 12 สัปดาห์ขึ้นไปเพื่อลดการป่วยอาการรุนแรงและเสียชีวิต รวมถึงลงพื้นที่เชิงรุกฉีดวัคซีนกลุ่มเสี่ยงในชุมชน โดยเฉพาะกลุ่มติดบ้านติดเตียง”นายอนุทินกล่าว
ทั้งนี้ จ.ปทุมธานีเป็น 1 ใน 29 จังหวัดพื้นที่ควบคุมสูงสุดและเข้มงวด โดยวันที่ 5 สิงหาคม 2564 มีรายงานผู้ติดเชื้อใหม่ 463 ราย สะสมตั้งแต่ระลอกเมษายน 2564 รวม 22,032 ราย อยู่ระหว่างการรักษา 10,790 ราย ฉีดวัคซีนโควิด 19 สะสม 392,551 คน เป็นบุคลากรทางการแทพย์ 18,016 คน ผู้สูงอายุ 60 ปีขึ้นไป 85,806 คน คิดเป็น 50.05% จากเป้าหมาย 171,441 คน ส่วน 7 กลุ่มโรคเรื้อรัง 67,008 คน คิดเป็น 80.71% จากเป้าหมาย 83,021 คน
********************************* 6 สิงหาคม 2564